
Narva Linnavolikogu 09.06.2016 otsuse nr 185 „Projekti „Narva Eesti Gümnaasiumi ümberkorraldamisel tekkiva põhikooli õppehoone ehitamine ja sisustamine“ oma- ja sildfinantseeringu kinnitamine“ muutmine 
1. ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös Kultuuriosakonna ja Linnavalitsuse Arhitektuuri ja Linnaplaneerimise Ametiga valmistas ette projekti ettepanekut Narva Eesti Gümnaasiumi ümberkorraldamisel tekkiva põhikooli õppehoone ehitamiseks ja sisustamiseks. Projekti kogueelarveks on planeeritud kuni 3 000 000 eurot.  Narva linna omafinantseering vastavalt meetme tingimustele peab moodustama vähemalt 15% ehk 450 000 eurot. Projekti elluviimine oli planeeritud 2016. – 2020. aastale. Narva Linnavolikogu 09.06.2016 otsusega nr 185 kinnitati projekti oma- ja sildfinantseering.
Projekti põhitaotlus sai positiivse toetuse otsuse 30.06.2017 meetmest „Koolivõrgu korrastamine“ tegevuse  „Koolivõrgu korrastamise käigus toimuv jätkusuutlike koolide kaasajastamine” elluviimiseks, sealhulgas eesmärkide ja tulemuste saavutamiseks. Projekti abikõlblikkuse perioodi alguskuupäev oli 10.05.2016 ja lõppkuupäev oli 31.08.2020. SA Innove (alates 01.04.2020 Riigi Tugiteenuste Keskus) 17.09.2018 otsusega nr 3-3.1/238-1 abikõlblikkuse periood pikendati kuni 31.12.2021. Projekti esialgselt detsembrini 2019 planeeritud projekteerimistööd ja 2020. aastal planeeritud ehitustööd lükkuvad edasi korduva ideekonkursi pärast. Projekti raames korraldatud ja 15.10.2019 riigihangete registris avaldatud ideekonkurss oli lõpetatud lepingu sõlmimiseta. Korduv ideekonkurss avaldati riigihangete registris 22.06.2020. Vastavalt haridus- ja teadusministri 26.11.2015 määruse nr 50 „Põhikoolivõrgu korrastamine perioodil 2014-2020“ §-i 8 lg-le 1 projekti abikõlblikkuse periood on taotluse rahuldamise otsuses määratud ajavahemik, millal projekti tegevused peavad algama ja lõppema, ning mis peab jääma ajavahemikku 01.01.2014 kuni 31.08.2022. Põhjendatud juhtudel võib toetuse saaja taotleda rakendusüksuselt projekti abikõlblikkuse perioodi pikendamist kuni 31. augustini 2023. Seoses korduva ideekonkursi läbiviimisega ja selle avaldamise tähtajast on näha, et projekti abikõlblikkuse perioodi tuleb pikendada kuni 31.08.2023. 
Projekti elluviimiseks vajalikud oma- ja sildfinantseeringu rahalised vahendid aastate kaupa täpsustatakse igal aastal Narva linna arengukavas vastavalt kohaliku omavalitsuse korralduse seaduse (edaspidi KOKS) § 37 ülaindeksiga 1 lg-le 2, mille järgi arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.
Eeltoodust tulenevalt tuleb muuta Narva Linnavolikogu 09.06.2016 otsuse nr 185 punktides 3.1. ja 3.2 omafinantseeringu ja sildfinantseerimise perioodi ning lisada otsuse resolutsiooni punkti numbriga 3.4 omafinantseeringu ja sildfinantseeringu summade kajastamise kohta Narva linna arengukavas ja eelarvestrateegias. Nimetatud Volikogu otsus jääb muus osas praegu muutmata. 

2. ÕIGUSLIKUD ALUSED
2.1. Vastavalt KOKS § 22 lg 1 p-le 8 kuulub volikogu ainupädevusse laenude ja teiste varaliste kohustuste võtmine.
2.2. Vastavalt KOKS § 37 ülaindeksiga 1 lg-le 2 on arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel
3. OTSUS
Muuta Narva Linnavolikogu 09.06.2016 otsuse nr 185 ”Projekti „Narva Eesti Gümnaasiumi ümberkorraldamisel tekkiva põhikooli õppehoone ehitamine ja sisustamine“ oma- ja sildfinantseeringu kinnitamine“ punktid 3.1. ja 3.2 ning lisada punkt 3.4  järgmiselt: 
”3.1 Kinnitada projekti „Narva Eesti Gümnaasiumi ümberkorraldamisel tekkiva põhikooli õppehoone ehitamine ja sisustamine“ omafinantseering aastatel 2016-2023 kokku kuni 450 000 eurot laenu arvelt.“ 
„3.2 Kinnitada projekti „Narva Eesti Gümnaasiumi ümberkorraldamisel tekkiva põhikooli õppehoone ehitamine ja sisustamine“ sildfinantseerimine aastatel 2021-2023 kokku kuni 600 000 eurot“
„3.4 Projekti omafinantseerimise ja sildfinantseerimise summad aastate lõikes kajastada Narva linna arengukavas ja eelarvestrateegias.“ 
4.
RAKENDUSSÄTTED

4.1. Otsus jõustub seadusega sätestatud korras.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

